bg ru bg bg hbs_cyr bg uk hbs_cyr mk bg bg bg uk bg bg bg bg bg bg bg bg bg bg bg bg bg bg bg bg bg bg bg bg bg ru bg bg bg en it es en en en en en en en bg bg bg bg bg mk bg bg bg bg en bg bg bg bg bg bg bg bg bg mk bg bg bg bg bg bg bg bg bg bg bg bg bg bg bg bg bg bg bg bg bg bg bg bg en bg bg bg bg bg en bg bg bg bg bg bg bg bg bg bg bg en bg bg bg bg bg bg bg bg bg bg bg en hbs_lat bg ru hbs_lat bg bg hbs_lat bg bg bg bg
Театрална работилницаОбщините в България | Общините в България
Изберете категория Aврен Aйтос Aксаково Aлфатар Aнтон Aнтоново Aприлци Aрдино Aсеновград Абланица Аканджиево Ангел Войвода Арда Ахтопол Балей Балчик Баните Банкя Банско Батак Батановци Бежаново Безводно Белене Беленци Бели вир Бели Осъм Белица Бело поле Белово Белоградчик Белополци Белополяне Белослав Бенковски Берковица Беслен Биркова Бистрица Благоевград Благоево Блатска Бобов дол Бобошево Богданлия Богданов дол Божурица Божурище Бойно Бойчиновци Болярово Борино Борован Борово Боснек Ботевград Боян Ботево Братя Даскалови Брацигово Брегово Брезник Брезово Брестница Брусарци Брястово Буново Бургас Бучино Български Извор Българчево Бърдарски геран Бяла (Варна) Бяла (Русе) Бяла река Бяла Слатина Бяла Черква Варна Велики Преслав Велико Търново Велинград Велишане Венец Ветово Ветрино Видео Видин Виево Винево Вискяр Витановци Владая Влахово Войново Воловарци Враца Вълчедръм Вълчи дол Върбица Върхари Вършец Габра Габровица Габровница Габрово Гайтаниново Генерал Тошево Георги Дамяново Гецово Главиница Глухар Годеч Голема Раковица Големо Бучино Голеш Голям Чардак Голямо Белово Горна Малина Горна Оряховица Горно Хърково Горско Калугерово Горско Косово Господиново Гоце Делчев Грамада Граф Игнатиево Грашево Григорево Гугутка Гулянци Гурково Гълъбово Гъмзово Гърмен Давидово Даскалово Две Могили Дебочица Девин Девня Дерманци Джебел Дивотино Димитровград Димово Добревци Добрич Добричка Добруджанка Доганово Долна баня Долни Дъбник Долни чифлик Долно Луково Долно Озирово Доспат Драбишна Драганово Драгиново Драгичево Драгоман Драгомир Дренково Дряновец Дряново Дулово Дупница Дъбен Дъбрава Дъбравите Дългопол Дядовско Дянково Езерче Елена Еленово Елешница Елин Пелин Елхово Етрополе Железино Железник Женда Житница Забърдо Завет Зарник Зелендол Земен Зидарци Златарица Златица Златна Панега Златоград Змеево Ивайловград Иваново Изгрев Илинден Искър Исперих Ихтиман Йончово Каблешково Каварна Казанлък Кайнарджа Калековец Калояново Каменица Камено Каменци Каняк Каолиново Караманци Караполци Карлово Карлуково Карнобат Каспичан Кирково Китен Киченица Кладница Кметства – Община Стамболово Кметства – община Царево Кметства към община Венец Кметства към община Първомай Кметства към община Ружинци Кметства към Община Тутракан Кметства Община Антоново Кметства Община Ардино Кметства Община Иваново Кметства община Лозница Кметства Община Червен бряг Кметства Сливен Кметство Изток Кнежа Кобиляне Ковачевци Коевци Козлодуй Колец Комарево Комунига Кондово Копривлен Копривщица Косово Костанденец Костенец Костинброд Котел Кочериново Кралев дол Краново Красно градище Кресна Криводол Кричим Крумовград Крушари Крушовица Кръстава Кубрат Куделин Куклен Кула Кулина вода Кунино Кутела Кърджали Кьосево Кюстендил Лазарово Левски Ленково Лесичово Лесковец Лесново Летница Лешко Лиляче Липник Ловеч Логодаж Лозница Лом Луковит Лъки Любимец Люлин Лясковец Лясково Мадан Маджарово Македонци Макреш Малко Търново Малък чардак Марица Марулево Медени поляни Медковец Мездра Мененкьово Мещица Мизия Миладиново Минерални бани Минзухар Мирково Могилица Момина клисура Момчилград Момчиловци Монтана Мортагоново Мост Мощанец Мусачево Мъглиж Найден Герово Невестино Неделево Неделино Несебър Никола Козлево Николаево Никопол Нова Загора Нова Ловча Нови Пазар Нови хан Ново Лески Ново Село Новоселище Ночево Обел Обзор Оброчище Огняново Омуртаг Опака Опан Опълченско Ореховица Оряхово Осенец Островица Охрид Павел Баня Павликени Падала Падеш Пазарджик Пазарджик Пампорово Панагюрище Паничково Парил Пастра Патица Пашови Перник Перущица Петелово Петково Петревене Петрелик Петрич Пещера Пещерна Пирдоп Планинец Плевен Плевун Пловдив Побит камък Покровник Полковник Чолаково Полски Тръмбеш Помен Поморие Попово Попрусаново Пордим Посев Потоп Правец Правище Приморско Провадия Просена Пчеларово Първомай Първомайци Равда Равно поле Радинград Раднево Радомир Радуй Разград Разлог Ракитница Ракитово Раковски Расник Рибен Рила Рилският манастир Рилци Рогош Родопи Роман Рохлева Рударци Рудозем Руен Ружинци Румянцево Рупци Русе Садово Самоков Самуил Сандански Сапарева Баня Сатовча Света Петка Свети Влас Светослав Свиленград Свищов Свободиново Своге Севлиево Селище Селищен дол Сенокос Септември Сестримо Силистра Симеоновград Симитли Сираково Ситово Скутаре Славеево Сливен Сливница Сливо поле Смилян Смирненски Смолско Смолян Смочево Смядово Созопол Соколово Сопот София Спахиево Средец Средище Стамболийски Стамболово Стара Загора Стежерово Столник Стражец Стражица Стралджа Стрелково Стрелча Строево Струмяни Студена Суворово Сунгурларе Сусам Сухиндол Съединение Сърница Татарево Твърдица Теплен Тервел Тетевен Тетово Тешово Тодоричене Топ Банери Тополовград Топчии Торос Троян Трън Трявна Тунджа Тутракан Търговище Търняне Търън Угърчин Хаджидимово Хайредин Харманли Хасково Хисаря Хитрино Хотанца Храброво Цар Калоян Царев брод Царевец Царево Царимир Ценово Церово Църква Чавдар Челопеч Чепеларе Червен бряг Черна Черна гора Черноморец Черноочене Чипровци Чирпан ЧИТАЛИЩЕ СВЕТЛИНА – ЦАРЕВЕЦ Чифлик Чупрене Чурек Шабла Шипково Широка лъка Шумен Ъглен Ябланица Яворово Якимово Якоруда Ямбол Ярджиловци Ясеновец
Община Вълчи дол – живей активно
Вълчи дол е пример за община, която постига високи резултати при изпълнението на своите социални политики.
Александър Александров – моторът за развитие и съзидание на община Ружинци по пътя на промяната!
Шоуто „Звук и светлина“ е най-популярното и уникално звуково и светлинно шоу в България.
Велинград – много повече от СПА!
Велинград е един от най-големите балнеологични курорти в България и е известен като „СПА столицата на Балканите“.
Посещавали ли сте съкровищата на Петрич?
Есента дойде и застудя.Не и в Петрич!Тук климатът е мек, а времето - приятно за разходка.
22 март – официалният празник на Велико Търново
Велико Търново се намира в централната част на Северна България.
Община Смолян крие за всекиго по нещо!
Смолян е планински град, който притежава атмосфера, заслужаваща да бъде усетена.
Разположена  в Източните Родопи, община Минерални Бани разполага с много забележителности и природни красоти.
Велико Търново и аудио-визуалният спектакъл „Звук и светлина“
Велико Търново е един от красивите български градове. Той е столица на Втората Българска държава.
Какво не знаете за община Цар Калоян?
Община Цар Калоян се състои от 3 населени места: Езерче, Костанденец, Цар Калоян.
гр. София, ул. Димитър Греков 2
НОВИНИ от ТЕАТРАЛНА РАБОТИЛНИЦА СФУМАТО – виж тук!
ОСНОВНА ПРОГРАМА на ТЕАТРАЛНА РАБОТИЛНИЦА СФУМАТО – виж тук!
МЕСЕЧНА ПРОГРАМА – виж тук!
ТЕАТРАЛНА РАБОТИЛНИЦА „СФУМАТО“ Е ЧЛЕН НА СЪЮЗА НА ТЕАТРИТЕ НА ЕВРОПА ОТ 2011 г.
Работа в дългосрочни програми с цел навлизане в поетиката на автор или текст чрез няколко представления.
Разликата между програма и репертоар за нас е в природата на театралната страст. Патосът на репертоарния модел е “за всекиго по нещо”, т.е. страст към разнообразието. Програмата е повече духовна експедиция към пълна със загадки територия; проникване в нечий свят, нечие пространство /Йовково, Радичково, Чехово …/ – страст към дълбаенето. Във всеки от тези огромни и бездънни светове се живее по определени закони, те трябва да бъдат открити /усетени и осъзнати/, приети и спазвани – така се създава катехизиса /поетиката, контекста/ на представлението. На откритите там съдържания /не просто значения/ търсим театралния език, формата, театралната драматургия, т.е. естетиката.
Програмата е по-сериозната възможност да обитаваш авторовия свят; да се съизмериш с него; да “далдисаш” в неговите зони на мълчание.
Предварителните “експедиции” са начален етап на всеки проект за натрупване на научен и фактически материал по темата, в сътруничество с широк кръг експерти – поети, философи, филолози, теолози,психорози, и пр. Възстановяват синкретизма на творческия процес, връзката между емпирика и теория. Превръщат театралната творба в единна зона на взаимно обогатяване между наука и изкуство. Предпазват от занаятчийското профилиране.
Ателиетата – основен творчески модул на лабораторията. Ателието е въвеждане на група доброволно ангажирали се с темата на проекта артисти в пространството и поетиката на бъдещия спектакъл. В този смисъл ефектът на ателието има характер и на курс по квалификация, своеобразна форма за поддържане на творческата кондиция на актьорите, както и на възможност за разширяване на хоризонта на професионалните им възможности.
Голямата цел-мечта на ателието е да предизвика възбуда в творческата природа, да създаде въздух за живеене около видението на новия проект. Ако използваме някаква аналогия, това е нещо като тренировките на космонавтите за кацане и ходене по Луната в земни условия.
Ежегодни участия във всички български театрални фестивали
“ВАРНЕНСКО ЛЯТО”, “АПОЛОНИЯ” – СОЗОПОЛ, “СЦЕНА НА КРЪСТОПЪТ“ – ПЛОВДИВ,
“НА БРЕГА“ – БУРГАС, “НАЦИОНАЛЕН ПРЕГЛЕД НА МАЛКИТЕ ТЕАТРАЛНИ ФОРМИ” – ВРАЦА, “БЛАГОЕВГРАДСКИ ТЕАТРАЛНИ ПРАЗНИЦИ”, “ДРУМЕВИ ПРАЗНИЦИ”- ШУМЕН
Чрез своите паралелни програми и ежегодния фестивал “Малък сезон” е отворен за десетки проекти най-младите професионалисти от всички изкуства. Прожекции на алтернативно и некомерсиално кино; видео програма от клипове на представленията на “Сфумато”,
“Кръгът “Сфумато”: поетични вечери, концерти, фотографски изложби, представяне на книги, семинари, дискусии,срещи със зрители.
Международни дейности: форуми, многостранни проекти “Сфумато” има широк кръг чуждестранни партньори, десетки международни ателиета и над 300 представления в турнета и около 40 фестивала в Европа, Япония и Корея.
Има реализирани копродукции с Авиньонския фестивал; “ТEOREM”; “Хебел театър” – Берлин; фестивал “Пасажи” – Нанси; МЕС-Сараево.
Осъществил е партньорства с “Пиколо театро” – Милано; Летния фестивал в Хамбург; театър “Ла Темпет” – Париж; “Шизуока арт център” – Япония; “Култургест” – Лисабон; Фестивала на камерните форми в Риека, Център “Мейерхолд” – Москва, с Есенния фестивал в Париж, Националния театър – Страсбург.
Съорганизатор е в международни проекти, реализирани с подкрепата на програма „Култура 2000” на ЕС: Международна програма THEOREM – продуциране на спектакъл „Черното руно” за Авиньонския фестивал, 2000 г.; Международна програма 25++, инициирана от ”Кюлтюрфранс”, Министерство на външните работи на Франция, заедно с още 4 съорганизатори от европейски държави, 2006 г.; Международна програма „Морета Черно/Северно” 2007-2010, заедно с още 6 съорганизатори от европейски държави.
Режисьорите на “Сфумато” имат успешна дългогодишна практика в Западна Европа, предимно във Франция.
“ВИШНЕВА ГРАДИНА“, А.П. Чехов, Авиньонски фестивал, 1996
“КЪРВАВА СВАТБА“, Лорка, Парижка консерватория, 1997
“МАЛКИЯТ ПУШКИН“, Пушкин, Национална сцена – Макон, 1997
Международни ателиета върху Чехов, Лорка, Пушкин, М. Павич, Бекет – с френски актьори в парижките театри Paris-Vilette, La Tempête и Lа Cоlline; и с абсолвенти в Консерваторията в Париж;
както и с испански актьори в Мадрид, с артисти от балканските страни в София, 3 ателиета със студенти от Театралния факултет на Нюйоркския университет в София и Варн, ателие с американски актьори в Shakespeare and Co., Ленъкс, Масачузетс.
Освен практиката да провеждат ателие за всяка нова постановка, от 2006 г. Маргарита Младенова и Иван Добчев организират и водят международни ателиета – в “Сфумато” и пленери – в Балчик, Варна:
“ОТВЪН НАВЪТРЕ“, с артисти от 8 държави, в рамките на европейския проект 25++.
“ЧОВЕШКО, ТВЪРДЕ ЧОВЕШКО” с участието на артисти от 9 държави, в рамките на европейския проект „Морета Черно/Северно”.
„Да пътуваш или да слезеш” върху Шекспир / Том Стопард, в рамките на европейския проект „Морета Черно/Северно”.
Представил е спектаклите си на фестивали и в театри от Торун, Варшава – Полша; БОН, ЛАЙПЦИГ, ХАМБУРГ, БЕРЛИН – ГЕРМАНИЯ; МИЛАНО, ЧИВИДАЛЕ – ИТАЛИЯ; МОСКВА, Петербург, НОВОСИБИРСК – РУСИЯ; ЛЮКСЕМБУРГ; УНГАРИЯ; АВСТРИЯ; САН МАРИНО; БОСНЯ И ХЕРЦЕГОВИНА; ШВЕЙЦАРИЯ; ХЪРВАТИЯ; СЛОВЕНИЯ; ЧЕРНА ГОРА; ЯПОНИЯ; СКОПИЕ, ОХРИД – Македония; БУКУРЕЩ, СИБИУ, КЛУЖ – РУМЪНИЯ; СУОН, СЕУЛ – КОРЕЯ; ЛИСАБОН, ПОРТО – ПОРТУГАЛИЯ;
ФРАНЦИЯ: АВИНЬОНСКИ ФЕСТИВАЛ /участие в 2 издания/, ЕСЕНЕН ФЕСТИВАЛ В ПАРИЖ /участие в 2 издания/, ФЕСТИВАЛ “ПАСАЖИ” – НАНСИ /участие в 4 издания/, НАЦИОНАЛНА СЦЕНА – ТАРБ, НАЦИОНАЛНА СЦЕНА – ШЕРБУРГ, ТЕАТЪР “ЛАТАМПЕТ“ – Париж /40 представления/, НАЦИОНАЛЕН ТЕАТЪР СТРАСБУРГ/20 представления/;
В БЪЛГАРСКИТЕ КУЛТУРНИ ИНСТИТУТИ В БРЮКСЕЛ, ВИЕНА, ЛОНДОН.
Почти всички постановки на “Сфумато”, неговите режисьори и актьори са многократни
носители на национални награди
“Сфумато” има Международни награди за спектаклите:
“Апокриф“: Най-добра радио постановка от фестивали в Хърватска и Берлин – 1997 и 1998
“Черното руно“: Златен лавров венец за най-добра постановка и Наградата на публиката
от МЕС – Сараево – 2000 г.; Голямата награда за спектакъл, Наградата за драматургия,
Наградата за музика и Сребърната награда на публиката от Международен фестивал на малките театрални форми, Риека, Хърватия – 2001 г.
“Мъртвешки танц”: Наградата за най-добър актьор в главна роля, най-добър актьор в поддържаща роля и за оригинална музика от Международен фестивал на малките театрални форми, Риека, Хърватия – 2001 г.
“СФУМАТО” може да бъде разбрано, като се изясни какво то не иска да бъде.
Конвенционалният, “мъртъв” /по Брук/ театър създава своите спектакли като готови за продаване продукти, съобразени с пазарната конюнктура и вкусовите предпочитания на зрителя. Конвенционалният театър следва определената мода, налучква гъделичкащата тема, изтиква на преден план своята подобност на “големите” в масовата култура – американците. Той се срамува от своята национална идентичност, от националния си характер и дори език.
Всичко това “Сфумато” загърби още с напускането на уютната територия на комерсиалния театър, на институцията, подменяща акта на творчество със занаятчийското репродуциране на вчерашния успех.
Акцентът в работата на “Сфумато” е върху репетицията, върху процеса и на своя зрител актьорите поднасят не резултати, а самия процес, “тук и сега” нещо се случва, нещо протича между човеците във времето и пространството на конкретната сценична ситуация, в която зрителят е въвлечен като сетивен съучастник.
“Сфумато” не постулира и не обича констатациите. Ние се доверяваме на сетивата, на паметта на клетката и предизвикваме у зрителя Поета.
Езикът на “Сфумато” не подлежи на формално заучаване. Театралната работилница не е театър, а по-скоро път, който трябва да бъде извървян.
Път, по който театърът да се завърне към извора си; към изначалното си предназначение на духовен ритуален акт, в който човекът се съизмерва с енигмата на битието и иска да прозре тайната.
Театър на духа, опитващ се да превърне Хаоса в Космос.
В центъра – човекът, който с антична енергия се съизмерва с мита за собственото си предназначение и сам е поле за битка на стихиите, които са го породили: хипнозата на заблудите, демоните на страстта, ревизиите на съзнанието.
Представлението – успоредната реалност, която се отнася към житейската, както поетичната строфа към разказаното изречение. Пресечна точка на тук-сега и там-винаги. Сгъстен, краен живот с повишена температура.
ВСЪЩНОСТ СФУМАТО – ТОВА Е ТЕХНИКА ЗА РИСУВАНЕ НА ВЪЗДУХА.
През последните няколко години в театралната практика на “СФУМАТО” се узакони провеждането на ателиета, като предварителен етап в подготовката на всеки нов проект. Още в началото искаме да уточним, че това не бива да се бърка с понятия като “кастинг” или “селекция”. АТЕЛИЕТО Е ВЪВЕЖДАНЕ НА ГРУПА ДОБРОВОЛНО АНГАЖИРАЛИ СЕ С ТЕМАТА НА ПРОЕКТА АРТИСТИ В ПРОСТРАНСТВОТО И ПОЕТИКАТА НА БЪДЕЩИЯ СПЕКТАКЪЛ.В този смисъл ефектът на ателието има характер и на курс по квалификация, своеобразна форма за поддържане на творческата кондиция на актьорите, както и на възможност за разширяване на хоризонта на професионалните им възможности.
Целта на ателието никога не се формулира прагматично и по принцип не може да се изчерпи с няколко ясно изречени показатели. ВСЪЩНОСТ ГОЛЯМАТА ЦЕЛ – МЕЧТА НА АТЕЛИЕТО Е ДА ПРЕДИЗВИКА ВЪЗБУДА В ТВОРЧЕСКАТА ПРИРОДА, ДА СЪЗДАДЕ ВЪЗДУХ ЗА ЖИВЕЕНЕ ОКОЛО ВИДЕНИЕТО НА НОВИЯ ПРОЕКТ. Ако използваме някаква аналогия, това е нещо като тренировките на космонавтите за кацане и ходене по Луната в земни условия.
Предварителната подготовка на ателието изисква от водещите го режисьори тотално проучване на конкретния автор или тема. Естествено това не е просто научен интерес, няма никакъв смисъл механичното трупане на познание, ако то не е осветено от страстта на някаква поетична идея, в която са се влюбили водещите ателието. В ПОДГОТВИТЕЛНИЯ ЕТАП СЕ ВКЛЮЧВАТ СПЕЦИАЛИСТИ-ЕКСПЕРТИ ОТ РАЗЛИЧНИ ОБЛАСТИ – ЕТНОГРАФИ, ИСТОРИЦИ, ФИЛОЛОЗИ, МУЗИКАНТИ, ХУДОЖНИЦИ, ТЕОЛОЗИ, ФИЛОСОФИ. Повечето от тях всъщност стават част от постановъчния екип на бъдещата постановка. Много важна за нас става фигурата на хореографа, тъй като в първоначалната фаза на ателието всички вербални аргументи и обстоятелства трябва да задвижат телесно актьора, да се трансформират в определен телесен импулс.
Първите стъпки естествено са мъчителни, непохватни, спънати, като всяко прохождане. Цялата ни цивилизация – образование, обучение и културен контекст са изградили мощни бариери пред това прохождане в пространството на поетичната реалност. Търпение и търпимост към естествената склонност да се приплъзва актьора към познатите форми на изказване /показване на осъзнато разбраното значение.
Цивилизацията всъщност е мощна манипулативна система от клишета и в нея преуспяват овладелите ги – това е моралът на “юпитата”. Когато става дума и просто за култура или за постмодерни упражнения това би вършило работа и в театъра, но ние сега говорим за изкуството на театъра, като живот в една паралелна реалност, в която законите на реалното живеене са твърде относителни, да не кажем вредни.
Вредно е дресираното от масовата култура правило всичко да се обяснява и сдъвква като смисъл. ВРЕДНО Е ЖЕЛАНИЕТО /НАТРАПЕНО ОТ ПАЗАРА И КОНЮКТУРАТА/ ДА СЕ ХАРЕСВАШ НА ВСЯКА ЦЕНА, Т.Е. ДА СЕ ПРЕВРЪЩАШ В СТОКА ЗА ПРОДАН, ДА ПРОДАВАШ ЧАР, УСМИВКИ, СЪЛЗИ, ЕМОЦИИ, СЕКС И ДОРИ ДУШЕВНИТЕ СИ ПРЕЖИВЯВАНИЯ. ОСОБЕНО ВРЕДНО Е ВРОДЕНОТО У АКТЬОРА /ВЪОБЩЕ У ЧОВЕКА/ ИЗКУШЕНИЕ ДА ПОВТАРЯ ВЧЕРАШНИЯ УСПЕХ, ДА ПРЕВРЪЩА В НАВИК СПОНТАННО ВЪЗНИКНАЛИЯ ИМПУЛС. Това калцира творческата природа и в резултат виждаме как едни от най-талантливите и интересни млади актьори /пр. Ивайло Христов, Кръстьо Лафазанов, Христо Гърбов/ “замръзнаха” в калъпите на собственоръчно изградените стереотипи.
В националният манталитет на българина често се проявява един абсолютно неадекватен на творческата природа на театралната игра комплекс – да не се изложа, да не подлагам на риск веднъж вече постигнатия си имидж. Това фрустрира мнозина от актьорите от средното поколение.
Хайнрих Бьол има едно кратко есе за рискът на писателя. Когато застанеш срещу белият лист, нямат значение всички предишни романи, разкази, няма значение техния тираж, хвалебствените отзиви и дори Нобеловата награда. Пред белия лист писателят всеки път започва от нула, като при първия разказ, първия роман. Това ние смятаме за валидно и при правенето на театър. Трябва да осъзнаем, да приемем метафората, че правенето на театър, писането чрез движения и думи в празното пространство, е като да пишеш върху крайбрежния пясък – вълната идва, като завеса и зачерква вече записаното. И пак отново – но никога точно като преди. Някога, в началото на своя театър лабораториум Гротовски каза, че актьорът трябва да се премери с Хамлет като със Слънчев лъч. За актьорите от конвенционалния театър, които имат самочувствието, че всичко могат да измитират, това звучи като претенциозна метафора. Според нас това е възможен път, неистова методология, мечта, чиято невъзможност да стане нещо видимо я прави още по-притегателна. ЗАЩОТО „СФУМАТО“ Е ТЕХНИКА ЗА РИСУВАНЕ ИМЕННО НА НЕВИДИМОТО, НЕДОКАЗУЕМОТО С РАЗУМА И ОПИТА.
Ателие 200 „Вселенската душа на сметището“
Ателие ВСИЧКО ЗА ХОРАТА. ОБЩЕСТВЕНИ ХОРЕОГРАФИИ
Ателие Чехов / Сюжет за кратък разказ
Представления, СФУМАТО, Театрална работилница, Театрална работилница СФУМАТО, театър, театър в София
Защита на личните данни
© Имедия Консулт ЕООД 2012-2019.